《石上阁》
唐代·佚名

水石引我去，南湖复东壑。不厌随竹阴，来登石上阁。

磴道通石门，欹崖断如凿。飞梁架峰头，夭矫虹霓若。

下视竹木杪，仰见悬泉落。水声兼松吹，音响参众乐。

时时为雾雨，飘洒湿帘箔。吾欲弃簪缨，于兹守寂寞。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。